Köyhyys ei hellitä – yli 400 000 elää alle minimibudjetin

Noin kahdeksalla prosentilla suomalaista eli noin 440 000 ihmisellä tulot eivät riitä kohtuulliseen vähimmäiskulutukseen, ilmenee Terveyden ja hyvinvoinnin laitoksen (THL) tuoreesta raportista.

Veikko ja Lahja Hurstin Laupeudentyö ry järjesti perinteiset itsenäisyyspäivän linnanjuhlat Hakaniementorilla Helsingissä 6. joulukuuta 2014.­

Noin 12 prosenttia suomalaisista elää suhteellisessa köyhyydessä eli heidän tulonsa alittavat EU:n suhteellisen köyhyysrajan.

Molempien mittarien mukaan köyhien määrän ennustetaan pysyvän tänä vuonna samalla tasolla kuin vuonna 2014.

Tulojen jääminen alle minimitason on yleisintä yksinasuvilla, yksinhuoltajilla, opiskelijoilla ja työttömillä. Vaikka perusturvan riittävyys on viime vuosina parantunut, se ei kaikissa kotitalouksissa riitä kohtuulliseen vähimmäiskulutukseen. Esimerkiksi yksin vuokralla asuvan, perustyöttömyyspäivärahan varassa olevan käytettävissä olevat tulot ovat asumiskustannusten jälkeen vain 71 prosenttia minimibudjetista.